**„Život je teplá dlaň a láskavé slovo,**

**záblesk vďaky v očiach za všetko, čo bolo...“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dňa 22. októbra 2016 sa konalo v našej obci v rámci Mesiaca úcty k starším tradičné stretnutie seniorov a jubilantov, ktorí sa v tomto roku dožívajú krásnych životných jubileí. Pozvanie na stretnutie prijalo 40 dôchodcov z našej obce.

Po úvodnej básni, ktorú predniesla p. Ľudmila Kubišová sa seniorom prihovoril starosta obce p. Pavol Hluchý. Srdečne privítal prítomných na tomto podujatí, ktoré Obec Višňové pripravila. Zaželal všetkým zúčastneným pevné zdravie, veselú myseľ, veľa úsmevu, elánu a radosti zo života.

Členka ZPOZ p. Kubišová poďakovala všetkým seniorom a jubilantom, za to, že prijali pozvanie, aby sa spoločne so svojimi rovesníkmi myšlienkami, spomienkami, spevom ale i pekným slovom vrátili o niekoľko rokov späť a zaspomínali si na svoje dni mladosti...

Po úvodných slovách nasledoval slávnostný akt – zápis do pamätnej knihy ZPOZ a odovzdanie spomienkových darčekov našim milým jubilantom.

**V roku 2016 sa dožívajú významných jubileí títo naši občania:**

|  |  |
| --- | --- |
| **Milan Hluchý** | **85. rokov** |
| **Ľudmila Heliová** | **75. rokov** |
| **Milan Kobza** | **70. rokov** |
| **Slavomíra Plašienková** | **70. rokov** |
| **Marta Drobenová** | **65. rokov** |
| **Pavel Marko** | **65. rokov** |
| **Jaroslav Bača** | **60. rokov** |

Pre našich seniorov a jubilantov obec pripravila malé občerstvenie a o dobrú zábavu sa postarali hudobníci p. Sloboda a p. Hrehora. Pri krásnych piesňach naši dôchodcovia spomínali, spievali i tancovali...

Starosta obce vyslovuje poďakovanie: p. Ľudmile Kubišovej za prípravu a organizačné zabezpečenie celej akcie, p. Elene Arbetovej, p. Tatiane Arbetovej, p. Jarmile Naďovej, Anetke Arbetovej a p. Milošovi Bačovi za pomoc pri príprave sály v kultúrnom dome, Mgr. Ružene Durcovej – kronikárke pamätnej knihy ZPOZ a p. Emílii Markovej st. č. d. 88 za to, že napiekla výborné sladké koláčiky...

**Naši milí...takže o rok dáme si repete...**